**DOM ZA STARIJE I NEMOĆNE OSOBE VARAŽDIN**

**Varaždin, Zavojna 6**

**Razina: 31**

**Matični broj: 03375471**

**OIB: 41732682041**

**Šifra djelatnosti: 8730**

**RKP: 07874**

**Šifra grada/općine: 472**

**BILJEŠKE UZ FINANCIJSKA IZVJEŠĆA**

**1. siječanj – 31. prosinac 2024.**

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Šifra 6 – za razdoblje od 01.01.-31.12.2024. ukupni prihodi poslovanja iznose 4.576.790,68 eura, što je više u odnosu na prošlu godinu. U ukupnim prihodima poslovanja sadržane su pomoći iz inozemstva i od subjekata unutar općeg proračuna, prihodi od imovine, prihodi od opskrbnina, zakupa poslovnih prostora i prihodi iz nadležnog proračuna za financiranje rashoda poslovanja. U nastavku su pojašnjeni navedeni prihodi.

Šifra 6341 – u izvještajnom razdoblju prošle godine radi potrebe zapošljavanja na radnom mjestu fizioterapeuta iskorištena je mjera HZZ-a „Potpora za zapošljavanje“ kojom je trošak spomenutog radnog mjesta sufinanciran u iznosu od 4.560,00 eura. U 2024. godini više se nije mogla koristiti navedena mjera.

Šifra 6361 – mjera pomoći od strane ministarstva zbog porasta cijena energenata nastavljena je i u ovoj godini pa se prihod u iznosu od 6.480,00 eura odnosi na navedeno, a prihod u iznosu od 4.000,00 eura odnosi se na tekuće pomoći proračunskim korisnicima iz proračuna koji im nije nadležan (Grad Varaždin) kojim se sufinancira rad Dnevnog centra.

Šifra 6413 – u izvještajnom razdoblju ostvareni su veći prihodi od kamata u odnosu na isto razdoblje prošle godine.

Šifra 6526 – navedeni prihodi ostvareni su od prihoda od opskrbnina i ostalih prihoda (telefon, topli obrok) i veći su u odnosu na isto razdoblje prošle godine. Razlog većih prihoda od opskrbnina je povećanje cijena smještaja od 01. srpnja 2024. godine.

Šifra 6615 – prihodi ostvareni u iznosu od 41.864,15 eura od zakupa poslovnog prostora. Nešto su veći nego u istom razdoblju prošle godine zbog povećanja cijena pojedinih zakupa.

Šifra 6631 i 6632 – donacije su ostvarene od trgovačkih društava, neprofitnih organizacija i fizičkih osoba, a donirane su higijenske potrepštine, madraci, radna odjeća, oprema te je uređeno još jedno dodatno parkiralište. Donirana oprema također je raspoređena po sobama korisnika sukladno potrebama.

Šifra 6711 – prihodi iz nadležnog proračuna za financiranje redovne djelatnosti proračunskih korisnika veći su nego u istom razdoblju prošle godine iz razloga što uz dobivena decentralizirana sredstva (614.679,00 eura) koja smo u iznosu od 581.499,00 eura koristili za isplatu plaća zaposlenima i Varaždinska županija jednim dijelom iz svog proračuna sudjeluje u sufinanciranju plaća za zaposlene i u financiranju otplate kredita koje ima ustanova. Za navedeno je od Varaždinske županije dobiveno 1.080.177,83 eura i 13.272,00 eura za Dnevni centar.

Šifra 6712 – navedeni prihodi dobiveni su za nabavu nefinancijske imovine temeljem Popisa prioriteta te dijelom za nabavu nefinancijske imovine iz pozicije hitne intervencije. Isto tako, od Varaždinske županije dobiveno je 92.659,67 eura za ugradnju sustava vatrodojave, za kupnju opreme iznos od 29.799,00 eura, za kupnju automobila iznos od 28.500,01 eura i za održavanje 31.155,00 eura. Iz državnog proračuna dobiveno je 70.000,00 eura za ugradnju vatrodojave.

Šifra 31 – rashodi za zaposlene veći su u izvještajnom razdoblju u odnosu na prošlu godinu. Razlog tome je što je od 01. ožujka 2024. godine na snagu stupila nova Uredba o nazivima radnih mjesta i koeficijentima složenosti poslova u javnim službama (NN 22/24), temeljem koje su nam bruto plaće i doprinosi na plaću mjesečno znatno povećani. U izvještajnom razdoblju, zbog potrebe su zaposlene i neke osobe na određenim radnim mjestima. Temeljem dodatka III. Temeljnom kolektivnom ugovoru u 2024. godini po prvi puta isplaćena je i uskrsnica (godišnja nagrada za uskršnje blagdane) u iznosu od 100,00 eura po zaposleniku.

Šifra 321 – pojedini djelatnici bili su na organiziranim seminarima, a naknade za prijevoz nešto su veće zbog sklapanja novog Sporazuma između poslodavca i Radničkog vijeća.

Šifra 322 – rashodi za materijal i energiju neznatno su veći u izvještajnom razdoblju i to najviše zbog porasta cijena većine namirnica i svih ostalih potrepština.

Šifra 323 – rashodi za usluge manji su u izvještajnom razdoblju, ponajviše zbog smanjenja usluga tekućeg i investicijskog održavanja zbog nedostatka financijskih sredstava.

Šifra 329 – iako su povećane premije osiguranja, smanjeni su ostali nespomenuti rashodi poslovanja koji su manji u izvještajnom razdoblju.

Šifra 342 – kamate na primljene kredite plaćaju se sukladno dobivenom otplatnom planu.

Šifra 3721 – naknade su u izvještajnom razdoblju prošle godine bile veće zbog većeg broja korisnika smještenih temeljem Rješenja Zavoda za socijalni rad i isplate razlike džeparca korisnicima temeljem odluke resornog ministarstva.

Šifra 4124 – odnosi se na ugradnju sustava vatrodojave.

Šifra 422 – u izvještajnom razdoblju realizirana je kupnja sukladno Planu za kupnju nefinancijske imovine, dok se određena oprema kupovala i raspoloživim sredstvima iz vlastitih izvora te sredstvima dobivenima od Varaždinske županije.

Šifra 4231 – odnosi se na kupnju prije spomenutog automobila za potrebe prijevoza korisnika.

Šifra 5422 – glavnica kredita kod HBOR-a otplaćuje se sukladno otplatnom planu (otplaćuje se kvartalno i uvijek je ista).

Šifra 5443 – navedeno se odnosi na otplaćene iznose glavnica za kredit kod Zagrebačke banke (glavnica se otplaćuje mjesečno i uvijek je ista).

Šifre 11P i 11K – na početku izvještajnog razdoblja bila su nešto manja novčana sredstva na računu u odnosu na prošlu godinu, a krajem izvještajnog razdoblja više je novčanih sredstava jer su dobivena novčana sredstva od Varaždinske županije za pokriće 13. rashoda kako ne bismo bili u manjku zbog ukidanja konta 193.

Šifre Z007 i Z009 – u izvještajnom razdoblju povećan je broj zaposlenih. Zbog dugotrajnih bolovanja pojedinih djelatnika zaposlene su neke osobe na određeno vrijeme.

**OBRAZAC BILANCA**

Šifra B001 – stanje u bilanci na dan 31.12.2024. iznosi 756.135,02 eura.

Šifra B002 – ukupna vrijednost nefinancijske imovine iznosi 302.149,70 eura.

Šifra 1112 – stanje žiro – računa na dan 31.12.2024. iznosi 412.205,58 eura.

Šifra 12 – potraživanja u iznosu od 15.226,20 eura odnose se na potraživanja za više plaćene poreze i doprinose u iznosu od 5.405,56 eura te potraživanja za bolovanja od HZZO – a u iznosu od 9.820,64 eura.

Šifra 165 – potraživanja za opskrbnine i telefonske usluge iznose 42.403,94 eura, a usluge od zakupa poslovnog prostora iznose 7.825,23 eura. Ispravak vrijednosti potraživanja iznosi 23.675,63 eura.

Šifra 23 – ukupne obveze za rashode poslovanja iznose 383.083,46 eura, a odnose se na obveze za zaposlene u iznosu od 243.070,69 eura, obveze za materijalne rashode u iznosu od 130.849,48 eura, obveze za financijske rashode u iznosu od 13.317,75 eura i ostale tekuće obveze u iznosu od 8.265,50 eura.

Šifra 26 – obveze za kredite i zajmove – tuzemne iznose 1.022.081,48 eura, a odnose se na obveze za kredite uzete u HBOR-u (848.110,00 eura) i Zagrebačkoj banci (173.971,48 eura) za zatvaranje financijske konstrukcije vezane uz energetsku obnovu.

Šifra 991 – navedeni iznos odnosi se na primljena jamstva.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Šifra 10 – obuhvaća rashode za funkciju 10 – Socijalna zaštita

Rashodi poslovanja – 4.176.070,10 eura

Rashodi za nabavu nefinancijske imovine – 243.919,61 eura

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

U navedenom Izvještaju nema promjena.

**IZVJEŠTAJ O OBVEZAMA**

Stanje obveza na početku izvještajnog razdoblja iznosi 1.409.752,96 eura (Šifra V001), a u izvještajnom razdoblju obveze su povećane za 4.243.229,76 eura (Šifra V002). Dio obveza podmiren je u iznosu od 4.234.500,03 eura (Šifra V004), a stanje obveza na kraju izvještajnog razdoblja iznosi 1.418.482,69 eura (Šifra V006). Nedospjele obveze iznose 1.418.482,69 eura (Šifra V009).

U obrascu koji je predan za 2023. godinu navedeno je kako je stanje obveza na dan 31.12.2023. godine 1.410.909,32 eura, no naknadno je utvrđeno kako je ispravan iznos 1.409.752,96 eura tako da je taj iznos sada i prikazan kao stanje obveza na početku izvještajnog razdoblja. Do pogreške je došlo zbog prelaska na novi računovodstveni program i migracije podataka.

Varaždin, 31. siječnja 2025.

 Voditeljica računovodstva:

 Nikolina Hrg, mag.oec.